**Նիկոլ Վոնգ** (անգլ.՝ Nicole A. Wong, ), ամերիկացի իրավաբան, որը մասնագիտացած է համացանցի, լրատվամիջոցների և մտավոր սեփականության իրավունքների ոլորտում։ 2013 թվականի մայիսին Բարաք Օբամայի վարչակազմի կողմից նշանակվել է Սպիտակ տան տեխնոլոգիական բաժնի ղեկավարի տեղեկալ։ Նա ստացել է «Որոշիչ» մականունը, երբ եղել է *Google-ի* փոխնախագահ ու գլխավոր իրավաբանական խորհրդատուի տեղակալ և պատասխանատու էր գրաքննության գործերի համար։ Վոնգը 2014 թվականի օգոստոսի 16-ին թողել է տեխնիկական տնօրենի տեղակալի պաշտոնը, որպեսզի իր ընտանիքի հետ վերադառնա Կալիֆոռնիա։

Վաղ կյանք և կրթություն
----------------------

Նիկոլ Վոնգը չինական ծագմամբ ամերիկացի է, ծնվել է ԱՄՆ-ում։ Նրա պապը եղել է չինացի ներգաղթյալ, որն Այդահոյում զբաղվում էր կարտոֆիլի մշակությամբ, աշխատում էր լվացքատանը, ապա դարձել է խոհարար Կալիֆոռնիայի Լիվերմոր քաղաքում։ Նրա մայրական տատը Հարավային Չինաստանից էր։ Մինչև 1950-ական թվականները նրա տատն ու պապը չեն կարողացել սեփականություն ունենալ Կալիֆոռնիայում։ Նրանք օգնել են հիմնադրել երկրում առաջին չինական համայնքային բանկերից մեկը, և նրա պապը դարձել է դրա փոխնախագահ։

Նիկոլ Վոնգը մեծացել է Կալիֆոռնիայի Դել Մար քաղաքում և սկզբում ցանկացել է լրագրող դառնալ, քանի որ նրա մորաքույրը *Los Angeles Times* թերթի թղթակիցն էր։ Նա սովորել է Ջորջթաունի համալսարանում, որտեղ աշխատել է որպես կամպուսի ռադիոկայանի լուրերի բաժնի խմբագիր։ 1990 թվականին նա ստացել է բակալավրի աստիճան գերազանցությամբ (magna cum laude)՝ որակավորվելով ամերիկանիստիկայի և անգլերենի ոլորտում որպես չպրոֆիլավորված առարկա։ Նա ունի ֆելոուի կոչում պոեզիայի բնագավառում, իսկ ավելի ուշ՝ 1995 թվականին, ստացել է իրավաբանական կրթություն Բերքլիի Կոլիֆոռնիայի համալսարանի իրավունքի դպրոցու և ժուռնալիստիկայի մագիստրոսի կոչում նույն համալսարանի Լրագրության բարձրագույն դպրոցում։ Բերկլիում նա դարձել է Asian Law Journal-ի համահիմնադիրն ու նրա առաջին գլխավոր խմբագիրը։

Կարիերա
-------

Համալսարանն ավարտելուց հետո Վինգն աշխատում է որպես փաստաբան և զբաղվել է փաստաբանական պրակտիկայով *Steinhart և Falconer LLP* ընկերությունում (Սան Ֆրանցիսկո)․ նրա հաճախորդների թվում են եղել տեղական թերթեր և ռադիոկայաններ։ Երբ սկսվել է համացանց արագ զարգացումը, նա խորհրդատվություն է կատարել *Yahoo!*-ի, *Evite*-ի և *PayPal*-ի համար։ 1997 թվականին նա եղել է *Perkins Coie LLP-ի* աշխատակից, իսկ 3 տարի անց դարձել է ընկերության գործընկեր։ Վոնգը ներկայացրեց տարբեր լրատվամիջոցների, այդ թվում *Los Angeles Times*, *The Walt Disney Company*, *Microsoft* և *Amazon.com*, ապա տեղափոխվել է *Google* որպես իրավաբանական խորհրդատու։ 2004 թվականին նա ստացել է փոխնախագահի և գլխավոր իրավաբանական խորհրդականի տեղակալի պաշտոնը։ Վոնգը պատասխանատու էր նորմատիվային հարցերի և *Google*-ի արտադրանքների վերաբերյալ բողոքների համար։

2012 թվականի նոյեմբերին Վոնգը հեռացել է *Google-*ից և դարձել *Twitter-ի* արտադրանքի հարցերով իրավաբանական տնօրեն։ 2013 թվականի հունիսին նա միացել է Օբամայի վարչակազմին որպես ղեկավարի տեղեկալ տեխնոլոգիաների գծով՝ իր պարտականությունների կատարման ժամանակ աշխատելով Թոդ Փարքի հետ։

1996-1998 թվականներին եղել է Ասիա-Խաղաղօվկիանոսյան-Ամերիկյան իրավաբանների ազգային ասոցիացիայի կառավարիչների խորհրդի անդամ, իսկ 2001-2004 թվականներին՝ Համացանցային իրավունքի ինստիտուտի համաֆինանսավորումը Գործնական իրավունքի ինստիտուտում։ 1997-1998 թվականներին նա Սան ֆրանցիսկոյում եղել է Սանշայն նպատակային խմբի անդամ։ 2001 թվականից Վանգը ծառայել է *ABA Communications Law Forum-*ի կառավարման կոմիտեին, և 2007 թվականից եղել է Առաջին փոփոխության կոալիցիայի տնօրենների խորհրդի անդամ։ Նա Բերկլիի Կալիֆոռնիայի համալսարանի ժուռնալիստիկայի բարձրագույն դպրոցի խորհրդատվական խորհրդի անդամ է։

Վոնգը 4 անգամ ելույթ է ունեցել ԱՄՆ Կոնգրեսի առաջ ինտերնետային քաղաքականության հարցի վերաբերյալ։ Իր ելույթներից մեկում նա հայտարարել է. «Նախևառաջ ԱՄՆ կառավարությունը պետք է նպաստի Համացանցի բաց լինելուն՝ որպես մեր արտաքին քաղաքականության գլխավոր հենասյունը»։ Նա էլեկտրոնային լրատվամիջոցների ուղեցույցի և գաղտնիության մասին ակտերի համախմբագիր է (2003)։ 1997 և 1999 թվականներին նա դասավանդել է լրատվամիջոցների ու համասանցի իրավունքի դասընթացներ Բերկլիի Կալիֆոռնիայի համալսարանում, Սթենֆորդի համալսարանում և Սան Ֆրանցիսկոյի համալսարանի իրավունքի դպրոցում։

Աշխատանքներ
-----------

* Wong, Nicole A.; Brelsford, James F. (1999 թ․ ապրիլի 8). «Conducting Web Site Legal Audits: A U.S. Perspective». Perkins Coie. `{{cite journal}}`: Cite journal requires `|journal=` (օգնություն)
* Wong, Nicole; Silvers, Rachel; Opsahl, Kurt, eds. (2003). *Electronic Media and Privacy Law Handbook*. Perkins Coie LLP. ISBN 978-1879650114.

Ծանոթագրություններ
------------------

1. ↑  McCullagh, Declan (2013 թ․ մայիսի 7). «White House picks Twitter lawyer as chief privacy officer». CNET. Վերցված է 2013 թ․ մայիսի 7-ին.
2. ↑  Rosen, Jeffrey (2008 թ․ նոյեմբերի 28). «Google's Gatekeepers». *New York Times*. Վերցված է 2008 թ․ դեկտեմբերի 1-ին.
3. ↑  Rosen, Jeffrey (2013 թ․ ապրիլի 29). «The Delete Squad: Google, Facebook, Twitter, and the New Global Battle over the Future of Free Speech». *The New Republic*.
4. ↑  «Google Management». Google. Վերցված է 2010 թ․ մարտի 2-ին.
5. ↑  Tsukayama, Hayley (2014 թ․ օգոստոսի 15). «U.S. Deputy CTO Nicole Wong is leaving the White House». The Washington Post. Վերցված է 2014 թ․ հոկտեմբերի 3-ին.
6. 1 2 3  BerkeleySchool (2014 թ․ մայիսի 21). *Graduation 2014 Keynote: Nicole Wong*. YouTube. Վերցված է 2014 թ․ հոկտեմբերի 3-ին.
7. 1 2 3 4 5  Ackerman, Elise (2007 թ․ հունիսի 17). «Google deputy general counsel addresses privacy fears». San Jose Mercury News. Վերցված է 2014 թ․ հոկտեմբերի 3-ին.
8. 1 2 3 4  «Perkins Coie Elects Nicole Wong New Partner». PRNewswire. 2000 թ․ օգոստոսի 25. Վերցված է 2014 թ․ հոկտեմբերի 3-ին.
9. ↑  «Graduation 2014 Keynote - Nicole wong». Readable. Վերցված է 2014 թ․ հոկտեմբերի 3-ին.
10. ↑  «Two New Law Journals Plan To Focus on Asian Americans». The New York Times. 1993 թ․ հունվարի 29. Վերցված է 2014 թ․ հոկտեմբերի 3-ին.
11. ↑  Sundar, Sindhu (2013 թ․ մայիսի 7). «Twitter Legal Director Tapped As White House Tech Adviser». Law 360. Վերցված է 2014 թ․ հոկտեմբերի 3-ին.
12. ↑  Olanoff, Drew (2014 թ․ նոյեմբերի 12). «Twitter Hires Former Google VP and Deputy General Counsel Of Seven Years, Nicole Wong». TechCrunch. Վերցված է 2014 թ․ հոկտեմբերի 3-ին.
13. 1 2  «Keeping Policy on Pace with the Internet» (PDF). UC Berkeley Law Transcript. Spring 2011. Վերցված է 2014 թ․ հոկտեմբերի 3-ին.
14. ↑  Tsukayama, Hayley (2013 թ․ հունիսի 20). «Twitter's Nicole Wong joins White House as deputy chief technology officer». The Washington Post. Վերցված է 2014 թ․ հոկտեմբերի 3-ին.
15. ↑  «Google lawyer Nicole Wong is newest member of CFAC Board». First Amendment Coalition. 2009 թ․ հունիսի 2. Վերցված է 2014 թ․ հոկտեմբերի 3-ին.
16. ↑  «Nicole A. Wong». Practicing Law Institute. Վերցված է 2014 թ․ հոկտեմբերի 3-ին.
17. ↑  «COMMITTEE ON FOREIGN AFFAIRS, HOUSE OF REPRESENTATIVES, ONE HUNDRED ELEVENTH CONGRESS, SECOND SESSION, MARCH 10, 2010». *Serial No. 111-85*. U.S. Government Printing Office. Վերցված է 2013 թ․ հունիսի 29-ին.